Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: 26/2001. (VII. 27.) OM rendelet tartalmazza.
Paragraph Index: 724

4. A vizsga értékelése A vizsgarészek tantárgyait külön érdemjeggyel kell értékelni. Eredményes vizsgát tett az a jelölt, aki minden vizsgarész követelményét teljesítette. A szakmai gyakorlati vizsgarész eredménytelensége esetén a teljes vizsgát (minden vizsgarész vizsgáját) meg kell ismételni. A szakmai elméleti vizsga eredménytelensége esetén az eredménytelen vizsgarészbõl a jelölt javítóvizsgát tehet. Az írásbeli vizsga értékelése: Az írásbeli vizsgát — középfokon: a Társadalomismeret, a Mûveltségismeret, a Közmûvelõdési munka világa, — felsõfokon: a Mûveltségismeret, a Vezetésismeret, a Közmûvelõdési munka világa ismeretkörökbõl készített központi tesztlap alapján egyetlen érdemjeggyel kell minõsíteni. A szakmai gyakorlati vizsga értékelése: A gyakorlati vizsga osztályzatát a gyakorlati feladatokra kapott érdemjegyek átlaga alapján kell meghatározni. A szóbeli vizsga értékelése: A szóbeli vizsgát a Személyiségismeret, a Közösségismeret, a Közmûvelõdési munka világa ismeretkörökbõl húzott egy-egy és a választott tevékenység két szóbeli témakörébõl húzott egy-egy tétel kifejtése alapján ismeretkörönként külön érdemjeggyel kell minõsíteni. A szakmai elméleti vizsga osztályzatát az írásbeli és a szóbeli vizsgarészeken kapott érdemjegyek átlagából kell meghatározni.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes